Subscrisa, **RTZ & Partners S.P.R.L.**, cu sediul în Cluj-Napoca, Aleea Detunata, nr. 4, jud. Cluj, a fost desemnată în calitate de administrator judiciar al ROMCAB S.A. *(în reorganizare judiciară, in judicial reorganisation, en redressement),* cu sediul în Târgu Mureş, Str. Voinicenilor, nr. 35, jud. Mureş, având CUI RO 7947193 şi J26/764/1995, prin intermediul Încheierii de şedinţă nr. 26/2017, pronunţată la data de 20 Februarie 2017, în dosarul nr. 50/1371/2017, aflat pe rolul Tribunalului Specializat Mureş, Secţia Falimente

În această calitate, în temeiul prevederilor Legii nr. 85/2014 privind procedurile de prevenire a insolvenţei şi de insolvenţă, a prevederilor Legii nr. 31/1990, republicată, cu modificările și completările ulterioare, **ținând cont de referatul administratorului special**,

**CONVOACĂ**

**ADUNAREA GENERALĂ EXTRAORDINARĂ** a acționarilor ROMCAB S.A. *(în reorganizare judiciară, in judicial reorganisation, en redressement)* pentru data de **28.11.2022, ora 12:00,** la sediul ROMCAB S.A., din Târgu-Mureş, str. Voinicenilor, nr. 35, Jud. Mureş, pentru toți acționarii înregistrați la data de referință **11.11.2022.**

cu următoarea:

**ORDINE DE ZI**

1. Aprobarea privind modificarea obiectului principal de activitate. Astfel noul obiect de activitate va deveni - Fabricarea altor fire şi cabluri electrice şi electronice—CAEN 2732; iar actualul obiect de activitate principal CAEN 2731 - Fabricarea de cabluri cu fibră optică, va deveni obiect secundar de activitate, cu consecința modificării Actului constitutiv, respectiv art. 5 pct. A care va reflecta această modificare întocmai.
2. Aprobarea autorizării altor obiecte de activitate și introducerea unor noi obiecte de activitate: Cod CAEN 1624 - Fabricarea ambalajelor din lemn; Cod CAEN 2442 - Metalurgia aluminiului; Cod CAEN 2444 - Metalurgia cuprului; Cod CAEN 2561 - Tratarea şi acoperirea metalelor; Cod CAEN 3311 - Repararea articolelor fabricate din metal; Cod CAEN 3312 - Repararea mașinilor; Cod CAEN 3511 - Producția de energie electrică; Cod CAEN 3512 - Transportul energiei electrice; Cod CAEN 3513 - Distribuția energiei electrice; Cod CAEN 3514 - Comercializarea energiei electrice; Cod CAEN 3821 - Tratarea și eliminarea deșeurilor nepericuloase; Cod CAEN 3832 - Recuperarea materialelor reciclabile sortate; Cod CAEN 6820 - Închirierea şi subînchirierea bunurilor imobiliare proprii sau închiriate, cu consecința modificării Actului constitutiv, respectiv art. 5 pct. B care va reflecta această modificare întocmai.
3. Aprobarea și împuternicirea administratorului special să solicite administratorului judiciar să supună aprobării Adunării Creditorilor Romcab S.A. *(în reorganizare judiciară, in judicial reorganisation, en redressement)*, dosar nr. 50/1371/2017, modificarea Actului constitutiv al Romcab S.A. *(în reorganizare judiciară, in judicial reorganisation, en redressement)* în conformitate cu Hotărârea Adunării Generale Extraordinare a Acționarilor ce va fi adoptată.
4. Aprobarea datei de înregistrare prin care se identifică acționarii care urmează a beneficia de drepturi și asupra cărora se răsfrâng efectele hotărârilor adunării generale pentru 16.12.2022.
5. Mandatarea administratorului special pentru a semna în numele acționarilor Hotărârea AGEA, precum și orice alte documente în legătură cu aceasta, pentru a îndeplini, cu drept de subdelegare, toate formalitățile legale necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

*Cu titlu de recomandare, acționarii care doresc, să participe prin prezență fizică, direct sau prin împuternicit, la Adunarea Generală a Acționarilor sunt invitați să anunțe participarea până cel târziu la data de* ***21.11.2022,*** *la adresa de e-mail romcab@romcab.com, pentru a putea permite societății organizarea desfășurării AGEA.*

În cazul în care Adunarea Generală nu este statutară la data de **28.11.2022,** aceasta este convocată pentru data de **29.11.2022** la aceeaşi oră, în acelaşi loc, cu aceeaşi ordine de zi și aceeași dată de referință.

În ceea ce priveşte documentele aferente punctelor aflate pe ordinea de zi, responsabil pentru acestea este administratorul special al Romcab S.A.

Potrivit prevederilor art. 55 din Legea nr. 85/2014 privind procedurile de prevenire a insolvenţei şi de insolvenţă: „*După deschiderea procedurii şi numirea administratorului special, adunarea generală a acţionarilor/asociaţilor/membrilor îşi suspendă activitatea şi se va putea întruni, la convocarea administratorului judiciar, în cazurile expres şi limitativ prevăzute de prezenta lege.”*

Totodată, conform prevederilor art. 58 alin. 1 lit. g) din Legea nr. 85/2014 privind procedurile de prevenire a insolvenţei şi de insolvenţă: „*Principalele atribuţii ale administratorului judiciar, în cadrul prezentului titlu, sunt: (...) convocarea, prezidarea şi asigurarea secretariatului şedinţelor adunării creditorilor sau ale acţionarilor, asociaţilor ori membrilor debitorului persoană juridică”.*

(1) Unul sau mai mulți acționari reprezentând, individual sau împreună, cel puțin 5% din capitalul social, au dreptul:

i) de a introduce puncte pe ordinea de zi a Adunării Generale Extraordinară a Acționarilor, cu condiția ca fiecare punct să fie însoțit de o justificare sau de un proiect de hotărâre propus spre adoptare de Adunarea Generală a Acționarilor;

și

ii) de a prezenta proiecte de hotărâre pentru punctele incluse sau propuse a fi incluse pe ordinea de zi a Adunării Generale.

(2) Drepturile prevăzute la alin. (1) pot fi exercitate numai în scris, iar documentele vor fi depuse la sediul societății din Târgu-Mureș, strada Voinicenilor, nr. 35 sau transmise prin mijloace de curierat prin scrisoare recomandată cu confirmare de primire/curierat, în plic închis, astfel încât să fie înregistrate ca primite la registratura Societății până la data de **12.11.2022, ora 17.00**, menționând pe plic în clar ***„Pentru Adunarea Generală Extraordinară a Acționarilor din data de 28/29.11.2022”.***

(3) Acționarii își pot exercita drepturile prevăzute la alin. 1 lit. i) și ii) în termen de cel mult 15 zile calendaristice de la data publicării convocării, respectiv până la data de **11.11.2022, ora 17.00.**

Dacă va fi cazul, convocatorul cu ordinea de zi completată va fi publicat până cel târziu 11.11.2022.

(4) Fiecare acționar are dreptul să adreseze întrebări privind punctele de pe ordinea de zi a Adunării Generale a Acționarilor, iar societatea va răspunde la întrebările adresate de acționari în mod direct sau pe website-ul societății [www.romcab.com](http://www.romcab.com). Întrebările vor fi depuse în plic închis la sediul societății sau transmise prin mijloace de curierat sau prin mijloace electronice, la adresa de e-mail: [romcab@romcab.com](mailto:romcab@romcab.com) .

Acţionarii pot participa la adunarea generală personal sau prin reprezentanţi în baza unei procuri speciale sau generale. Acționarul poate da împuternicirea atât unei persoane fizice, cât și unei persoane juridice.

Împuternicirea specială poate fi acordată oricărei persoane pentru reprezentare într-o singură adunare generală și conține instrucțiuni specifice de vot din partea acționarului emitent. Formularele de procuri speciale pentru reprezentanţii acţionarilor în Adunarea Generală a Acţionarilor sunt puse la dispoziţia acţionarilor de către societate începând cu data de **26.10.2022** pe site-ul Romcab S.A. www.romcab.com, secţiune **Acţionariat-2021-AGEA 28.11.2022/29.11.2022- Procură specială.**

După completare şi semnare, un exemplar în original, însoțit de o copie a actului de identitate al acționarului sau al reprezentantului legal al acestuia, se va depune la sediul societăţii Romcab S.A. până la data de **26.11.2021, ora 12:00.**

Acționarii au posibilitatea transmiterii procurii speciale/împuternicirii și prin mijloace electronice, în scris, respectiv prin e-mail la adresa romcab@romcab.com, până la data de **26.11.2022, ora 12:00,** cu condiția ca aceasta să conțină semnătura electronică extinsă a acționarului.

Procurile speciale/împuternicirile vor fi depuse, în original, cu 48 de ore înainte de adunare, la sediul ROMCAB S.A. din Târgu-Mureş, str. Voinicenilor, nr. 35, Jud. Mureş, sub sancţiunea pierderii exerciţiului dreptului de vot în această adunare.

Revocarea de către acționari a mandatului acordat prin procura specială sau generală va putea fi transmisă în aceeași modalitate, respectiv pe e-mail la adresa: romcab@romcab.com, cu condiția să conțină semnătura electronică extinsă a acționarului.

Împuternicirea generală poate fi acordată de către acționar pentru o perioadă care nu va depăși 3 ani și va permite împuternicitului său să voteze toate aspectele aflate în dezbaterea adunărilor generale ale acționarilor, cu condiția ca împuternicirea să fie acordată de către acționar, în calitate de client, unei societăți de servicii de investiții financiare autorizate de C.N.V.M, instituții de credit autorizate de Banca Națională a României, în conformitate cu legislația bancară aplicabilă, sau unei entități de natura acestora autorizate în state membre sau nemembre să presteze servicii de investiții financiare, sau unui avocat.

Societatea va accepta o împuternicire generală pentru participarea și votarea în cadrul Adunării Generale a Acționarilor, dată de un acționar, în calitate de client, în condițiile mai sus menționate, fără a solicita alte documente suplimentare referitoare la respectivul acționar, dacă împuternicirea generală respectă prevederile art. 202 al Regulamentului ASF nr. 5/2018 privind emitenții de instrumente financiare și operațiuni de piață cu modificările și completările ulterioare, este semnată de respectivul acționar și este însoțită de o declarație pe propria răspundere dată de reprezentantul legal al intermediarului sau de avocatul care a primit împuternicirea de reprezentare prin împuternicirea generală, din care să reiasă că:

a) împuternicirea este acordată de respectivul acționar, în calitate de client, intermediarului sau după caz, avocatului;

b) împuternicirea generală este semnată de acționar, inclusiv prin atașare de semnătură electronică extinsă, dacă este cazul.

Declarația menționată la litera b) trebuie depusă la Societate în original, semnată și după caz, ștampilată, fără îndeplinirea altor formalități în legătură cu forma acesteia. Declarația se va depune la societate odată cu împuternicirea generală.

Împuternicirea generală, dacă este la prima utilizare, se va depune/expedia prin poştă, în copie, cuprinzând mențiunea conformității cu originalul, însoțită de o copie a actului de identitate al acționarului sau al reprezentantului legal al acestuia, la sediul societăţii Romcab S.A. până la data de **26.11.2022 ora 12:00.**

Acționarii au posibilitatea exprimării votului lor asupra punctelor înscrise pe ordinea de zi prin corespondență, prin completarea, semnarea și transmiterea prin poștă la sediul societății, în original, a formularului de vot prin corespondență pus la dispoziție de către societate. Votul prin corespondență va fi transmis în original, pentru a putea fi înregistrat la sediul societății cu cele puțin 48 de ore înaintea ședinței AGEA, va fi semnat de către acționar sau de către reprezentantul său legal și va fi însoțit de o copie a actului de identitate în cazul acționarilor persoane fizice sau de o copie a documentelor care atestă calitatea de reprezentant al acționarului persoană juridică.

Formularul de vot prin corespondență va fi pus la dispoziția acționarilor pe site-ul societății începând cu data de **26.10.2022.**

La Adunarea Generală Extraordinară a Acţionarilor sunt îndreptăţiţi să participe toţi acţionarii înregistraţi la Depozitarul Central la data de referinţă **11.11.2022.**

Accesul acţionarilor îndreptăţiţi să participe la Adunarea Generală Extraordinară a Acţionarilor este permis în urma verificării identităţii acestora, făcută în cazul acţionarilor persoane fizice cu actul de identitate *(buletin de identitate/ carte de identitate şi paşaport pentru cetăţenii străini)* sau în cazul persoanelor juridice şi al acţionarilor persoane fizice reprezentate, cu împuternicirea dată persoanelor fizice care le reprezintă.

Materialele informative referitoare la problemele incluse pe ordinea de zi precum şi proiectul de hotărâre vor putea fi consultate pe site-ul societăţii www.romcab.com, secţiunea Acţionariat, începând cu data de **26.10.2022.**

Informaţii suplimentare se pot obţine la sediul societăţii Romcab S.A. sau al administratorului judiciar.

Prevederile prezentului convocator se completează cu cele ale legislației în vigoare aplicabile societăților admise la tranzacționare.

**RTZ & PARTNERS S.P.R.L.**

**Practician în Insolvenţă**

**Balog Claudiu Ioan**